นิกเกอิปิดเช้าร่วง 172 จุด จากแรงขายทำกำไร
นิกเกอิปิดเช้าร่วง 172 จุด จากแรงขายทำกำไร
13 ต.ค. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วงลง 172.00 จุด หรือ 0.93% แตะที่ 18,266.67 จุดเนื่องจากนักลงทุนเทขายทำกำไรหลังจากนิกเกอิพุ่งขึ้นแข็งแกร่งเมื่อสัปดาห์ที่แล้ว ขณะเดียวกันนักลงทุนรอดูปัจจัยใหม่ที่คาดว่าจะเกิดขึ้นในช่วงสัปดาห์นี้
ตลาดหุ้นโตเกียวปรับตัวขึ้นตั้งแต่ตลาดเปิดทำการ โดยนักลงทุนบางส่วนได้เทขายหุ้นหลังจากที่ดัชนีนิกเกอิพุ่งขึ้นแข็งแกร่งเมื่อสัปดาห์ที่แล้ว ในขณะที่ตลาดขาดแคลนปัจจัยใหม่ๆเข้ามากระตุ้น
หุ้นกลุ่มน้ำมันร่วงลงหลังจากราคาน้ำมันดิบตลาดนิวยอร์กปรับตัวลงเมื่อคืนนี้ โดยหุ้นเจเอ็กซ์ โฮลดิงส์ ซึ่งเป็นบริษัทกลั่นน้ำมัน ร่วงลง 1.8% หลังจากหนังสือพิมพ์นิกเกอิรายงานว่า การที่น้ำมันมีราคาถูกลงนั้นอาจทำให้เจเอ็กซ์ โฮลดิงส์ส ปรับลดมูลค่าน้ำมันในสต็อกในช่วงแดือนเม.ย.-ก.ย. ซึ่งจะส่งผลให้กำไรก่อนหักภาษีของบริษัทปรับตัวลดลง
หุ้นโตชิบา แมชีน ร่วงลง 9.5% หลังจากบริษัทปรับลดคาดการณ์ตัวเลขกำไรสำหรับปีงบการเงินที่สิ้นสุดเดือนมี.ค.ปีหน้า
               